Aneta Langerová

Aneta Langerová (* 26. november 1986, Benešov) je česká speváčka. V roku 2004 sa stala prvým víťazom súťaže Česko hledá SuperStar. 6. septembra 2004 vydala svoj prvý album Spousta Andělů. Z polohy interpretky sa Aneta rýchlo zmenila na komplexnú muzikantku. Píše vlastnú hudbu i texty, ovláda hru na gitaru, basgitaru, piano, tamburínu, harmoniku, či kalimbu. Do svojich piesní zakomponovala aj hru na hrnček či lyžičku. Vydala štyri štúdiové albumy: Spousta Andělů, Dotyk, Jsem a Na Radosti. Mimoriadnu pozornosť si zaslúži aj koncertný album Pár míst, na ktorom speváčka predstavila svoje pesničky v novom aranžmáne v sprievode sláčikového tria.

Aneta svoju popularitu využila aj na podporu rôznych charitatívnych akcií. Takmer 10 rokov bola patrónkou projektu Světluška zameraného na pomoc pre slabozrakých a nevidiacichhttp://revue.idnes.cz/aneta-langerova-konci-coby-patronka-projektu-svetluska-pjb-/lidicky.aspx?c=A140225_104732_lidicky_nh. Od roku 2009 sa zúčastňuje akcie Čistá řeka Sázavahttp://www.cistarekasazava.cz/Clanek/880-Drz-rytmus-s-Cistou-rekou-Sazavou.aspx. Venuje sa aj ďalším aktivitám. V divadle prijala rolu v komediálnej hre Plantáž a po boku Marty Kubišovej aj v pôvodnom českom komornom muzikáli Touha jménem Einodis. V roku 2010 dotancovala až do finále televízneho programu Stardancehttp://revue.idnes.cz/sok-cislo-2-ve-stardance-finale-bude-bez-absolonove-fsd-/lidicky.aspx?c=A101211_214613_lidicky_ved. Fanúšikovia budú môcť Anetu vidieť rovnako v hlavnej roli historického filmu 8 hlav šílenství.http://kultura.zpravy.idnes.cz/langerova-hraje-ve-filmu-082-/filmvideo.aspx?c=A130829_1970598_usti-zpravy_hrk

 Životopis 
Aneta Langerová od šiestich rokov začala navštevovať hodiny klavíra v „Lidové škole umění“. Od ôsmich rokov študovala hru na gitaru v zbore Jířího Bardu v Říčanoch. V tomto zbore začala Aneta okrem hry na gitaru aj spievať.

Ako štrnásťročná hrala so sázavskou skupinou SPB (Spolek přátel bigbítu). Vyhrala súťaž DO-RE-MI, dostala sa do finále Rozjezdů pro hvězdy a v júni 2004 zvíťazila v súťaži Česko hledá SuperStar. Toto víťazstvo jej výrazne pomohlo dostať sa na českú hudobnú scénu. Ako víťazke jej bolo v tomto roku umožnené vydanie jej debutového štúdiového album Spousta andělů. Jeho predaj dosiahol 150.000 kusov, čo jej vynieslo niekoľkonásobnú platinovú platňu. Ďalší album Spousta andělů: koncert je záznam koncertu z 9. septembra 2005 z rodných Říčan. Záznam vyšiel aj na DVD pod názvom Spousta Andělů...na cestě. DVD zachytáva okrem koncertu aj život kapely zo zákulisia a cestovania. Jej druhý štúdiový album má názov Dotyk(2007),  ktorý je výrazne komornejší a intímnejší. Michal Hrůza a Jan P. Muchow podporili Langerovú na albume vo vlastnej autorskej cestehttp://kultura.zpravy.idnes.cz/aneta-langerova-konecne-zpiva-sama-za-sebe-fic-/filter.aspx?c=A070430_111154_filter_kot. Za prvý autorský album si speváčka odniesla množstvo ocenení. V roku 2009 predstavila Langerová už svoj tretí album s názvom Jsem. Album, ktorý dal vyniknúť Langerovej hlasu, akusticko-elektronickému zvuku však zaujal aj prvkami folkuhttp://www.koule.cz/cs/clanky/aneta-langerova-styskalo-se-mi-po-tom-az-na-koncertech-otevru-pusu-dokoran-1433.shtml. V roku 2011 uchvátila česká speváčka projektom Pár míst. Na koncerte predstavila svoje skladby v novom aranžmáne len pre sláčikové trio a piano. Záznam koncertu z pražského Bio Oka z 23.12.2011 vyšiel ako koncertný album Pár míst (2012). Turné malo spočiatku na pláne iba 5 zastávok, ale pre veľký záujem fanúšikov a usporiadateľov pridáva speváčka ďalšie vystúpenia a turné nakoniec pokračuje až do leta roku 2014 http://www.ndbrno.cz/aneta-langerova-par-mist. Štvrtý štúdiový album vyšiel v roku 2014 a nesie názov Na Radosti. Pojednáva o dievčatách a ženách, ktoré spája čistota, krehkosť, ale zároveň aj odvaha vykročiť po svojej vlastnej cestehttp://hudba.zoznam.sk/recenzie/01-02-2015-krasny-album-ktoremu-podlahnete-aneta-langerova-odhalila-dusu-na-radosti/. Aneta pracovala na albume s producentom a autorom Jakubom Zitkom. Až 12 piesní je autorských, jednu skladbu dodala speváčke violončelistka Dorota Barová. Hudobne prináša album rozmanité momenty od folkových a popových polôh, orchestrálnych inštrumentácií cez hudobnú detektívku, či dokonca hip-hopový nádych až po záverečný šansón. Album bol vrelo prijatý tak hudobnými kritikmihttp://kultura.zpravy.idnes.cz/recenze-aneta-langerova-na-radosti-d5y-/hudba.aspx?c=A141202_181803_hudba_obhttp://musicserver.cz/clanek/48987/aneta-langerova-na-radosti/, ako aj fanúšikmi a vyniesol speváčke ďalšie ocenenia, ako aj dvojnásobnú platinovú platňuhttp://www.supraphon.cz/novinky/473-aneta-langerova-prevzala-dvojnasobnou-platinovou-desku.

 Kapela 
V súčasnosti Aneta Langerová vystupuje s vlastnou kapelou v tomto zložení:
 klavír, (gitara): Jakub Zitko
 bicie, valcha: Martin Kopřiva
 gitara: Ludvík Kulich
 basgitara, chapman stick: Jakub Vejnar  
sláčikové trio:
husle: Veronika Vališová
viola: Vladan Malinjak
violoncello: Dorota Barová
Hudobne taktiež participovala na koncerte Petr Hapka žije!http://www.ireport.cz/fotoreporty/petr-hapka-zije-v-o2-arene-mu-zpivali-jarek-nohavica-aneta-langerova-i-lucie-bila, koncerte k nedožitým 70. narodeninám Karla Krylahttp://www.lidovky.cz/poctu-krylovi-vzdala-v-prazske-lucerne-aneta-langerova-i-tomas-klus-11x-/kultura.aspx?c=A140409_104905_ln_kultura_hep, či koncerte Znovu 89 pripomínajúcemu si 25. výročie udalostí zo 17. novembra 1989http://www.rozhlas.cz/informace/press/_zprava/1416374.

 Charita 
Aneta Langerová bola od roku 2005 patrónkou projektu Světluška Nadace Českého rozhlasu, zameraného na pomoc nevidomým a slabozrakým.  V rámci tejto spolupráce nahrala speváčka Píseň pro Světlušku a Jdem tmou s nevidomým Radimem Vojtkemhttp://musicserver.cz/clanek/45226/aneta-langerova-a-radim-vojtek-jdem-tmou/ a Jsi Světluška má s Nelinkou Frankovouhttp://www.ceskatelevize.cz/ivysilani/10396477233-svetlo-pro-svetlusku/bonus/8825-rozhovor-s-anetou-langerovou-a-nelinkou-frankovou. Langerová odohrala pre nadáciu celkom 9 koncertov, na ktoré speváčka pozvala množstvo osobností hudobnej scény: Hana Hegerováhttp://www.rozhlas.cz/svetluska/akce/_zprava/beneficni-koncert-svetlo-pro-svetlusku-laka-na-hudebni-lahudky-bubenicky-duet-i-nevidomeho-zonglera--1545710, Lenka Dusilová, Tomáš Klushttp://www.ceskatelevize.cz/porady/10396477233-svetlo-pro-svetlusku-2012/21254215019, Dan Bártahttp://www.novinky.cz/kultura/154677-aneta-langerova-a-dan-barta-zazpivaji-pro-svetlusku.html, David Koller, Matěj Ruppert, Michal Hrůza, Miro Žbirka, Tatabojs, Čechomor, Chinaskihttp://www.rozhlas.cz/svetluska/koncert/_zprava/svetlo-pro-svetlusku-rozzarilo-prazskou-krizovatku--1415319 a ďalší. V roku 2005 získal koncert ocenenie Anděla za charitatívny počin roku. Aneta sa podieľala taktiež na projekte „Kavárna Potmě“, kde si verejnosť od roku 2006 môže vychutnať kávu servírovanú nevidiacimi čašníkmi v úplnej tmehttp://hudba.zoznam.sk/spravy/2009-05-30-hegerova-a-langerova-slavnostne-otvoria-kaviaren-potme/http://zpravy.idnes.cz/kavarna-potme-se-vratila-do-prahy-otevreli-ji-havel-a-langerova-p77-/domaci.aspx?c=A080619_170122_praha_jw. Participovala taktiež na natáčaní dokumentov režisérky Olgy Špátovej Kavárna Potmě (2011) http://www.csfd.cz/film/298770-kavarna-potme/komentare/ a Po tmě světlo (2013)http://www.csfd.cz/film/359178-po-tme-svetlo/prehled/. Ako patrónka organizácie sa aktívne zapojila aj do akcie s názvom Světluška noční běh Stromovkou. Spoluprácu po nezhodách okolo ďalšieho smerovania projektu ukončila v roku 2014.

Od roku 2009 sa Langerová zapája do akcie Čistá řeka Sázava a stáva sa jeho patrónkou. Langerová každoročne pomáha fyzicky čistiť rieku od rôznych odpadkovhttp://revue.idnes.cz/langerova-uz-pritelkyni-netaji-vyrazila-s-ni-cistit-reku-sazavu-pxq-/lidicky.aspx?c=A100427_171239_lidicky_nh. V poslednom roku sa do akcie zapojilo 3 076 dobrovoľníkov a vyzbierali 37 ton odpadkovhttp://praha.idnes.cz/cisteni-reky-sazavy-0qq-/praha-zpravy.aspx?c=A140414_2056100_praha-zpravy_mav. K desiatemu výročiu organizácie natočila speváčka spolu s dokumentaristkou Olgou Špátovou taktiež videoklip na podporu akcie. S projektom sa bližšie mohli zoznámiť fanúšikovia speváčky pred jej koncertmi v Kolíne, Tepliciach, Jablonci nad Nisou, v Mikulove a Prahehttp://www.cistarekasazava.cz/Clanek/876-Projekt-Cista-reka-Sazava-na-turne-s-patronkou-Anetou-Langerovou.aspx.

 Ďalšie projekty 
V roku 2010 sa Aneta zúčastnila televízneho programu Stardance. Hoci sa súťaže zúčastnila až ako náhradníčkahttp://revue.idnes.cz/tanecni-stardance-je-zpet-boky-rozvlni-zilkova-kriz-i-langerova-p8c-/lidicky.aspx?c=A100930_110835_lidicky_ved ukázala cit pre hudbu a dotancovala až do finále.

V roku 2012 sa Langerová objavila aj v roli Nataši v hre Plantáž (Divadlo Letí), ktorá je jednou z celosvetovo najúspešnejších hier nemeckého dramatika Davida Gieselmanna. Pohráva si s motívmi ruského klasika Čechova a vytvára novú verzii Višňového saduhttp://praha.idnes.cz/aneta-langerova-uz-dnes-zazpiva-mezi-polonahymi-hulici-travy-pup-/metro.aspx?c=A120314_165801_metro-extra_rab.

Divadelné skúsenosti zúročila speváčka o rok neskôr v pôvodnom českom komornom muzikáli Touha jménem Einodis po boku Marty Kubišovej na scéne Letního divadla Ungelt. Divadlo reprízuje hru aj v rokoch 2014 – 2016.

Následne v roku 2013 prikývne režisérke Marte Novákovej na hlavnú rolu ruskej poetky Anny Barkovej v životopisnom filme 8 hlav šílenství. Snímka by sa mala dočkať premiéry v roku 2016http://nfa.cz/cz/fp/revue/?a=11137-dvacet-prislibu-ceske-filmy-roku-2016.

 Súkromie 
Rodinný klan spolu s ňou tvorí brat Nikola (je taktiež Langerovej manažérom), sestra Denisa, otec Jiří, štyria synovci a jedna neter. V roku 2010 nakoniec speváčka potvrdila špekulácie bulváru a priznala vzťah s riaditeľkou vydavateľstva Supraphon Ivou Millerovouhttp://revue.idnes.cz/jsem-stastna-promluvila-poprve-o-vztahu-se-zenou-langerova-pq5-/sex.aspx?c=A100215_152301_sex_nh. Následne v roku 2011 otvorila svojím hudobným vystúpením Dúhový Pride Bratislavahttp://koktail.pravda.sk/hviezdne-kauzy/clanok/45046-langerova-podpori-gayov-a-lesby-na-pochode-pride-bratislava/.  Rovnoprávnosť menšín podporila o štyri roky neskôr aj na festivale Prague Pridehttp://zpravy.idnes.cz/langerova-laska-dvou-muzu-dvou-zen-ci-muze-a-zeny-ma-stejnou-hodnotu-1go-/domaci.aspx?c=A150812_192845_domaci_kop. V súčasnosti žije s dokumentaristkou Olgou Špátovouhttp://revue.idnes.cz/aneta-langerova-o-partnerce-a-diteti-d70-/lidicky.aspx?c=A150115_153546_lidicky_nh.

 Diskografia 
Štúdiové albumy
 2024 - Zázračná písně krajina
 2021 - Dvě slunce
 2014 – Na Radosti
 2009 – Jsem
 2007 – Dotyk
 2004 – Spousta andělů

Koncertné albumy

 2012 – Pár míst
 2005 – Spousta andělů – Koncert

DVD
 2005 – Spousta Andělů...na cestě

 Spolupráca 
 2015 – Sen na albume Kam ideme – Korben Dallas
 2015 – Touha jménem Einodis – Záznam muzikálu z Letnej scény Divadla Ungelt
 2015 – Miláček žen a vetešníků – Záznam z koncertu Petr Hapka žije!
 2014 – Já chci být volná a Život není pes na albume Magický hlas rebelky – Marta Kubišová
 2014 – Nevidomá dívka a Salome na albume Karel Kryl 70
 2014 – Babylónská věž na albume Gaia – Radůza
 2013 – S pleťovou maskou na tváři na albume Český kalendář – Michal Horáček
 2013 – Stopy zahladím na albume G2 Acoustic Stage – Michal Hrůza
 2012 – Tvůj bílý šátek na albume Wabi & Ďáblovo stádo – Wabi Daněk
 2012 – Denim blue a Tante Cose da Veder na albume Tribute – Michal Horáček
 2012 – Plamen na albume Noc a den – Michal Hrůza
 2009 – Navěky na albume Hlavní uzávěr splínu – Tomáš Klus

 Ocenenia 

 2015 
 Videoklip roka (Tragédie u nás na vsi) Andělé 2015
 Speváčka roka Žebřík – výroční ceny časopisu Report

 2014 
 Speváčka roka Andělé 2014
 Album roka (Na Radosti) Andělé 2014
 Skladba roka (Tráva) Andělé 2014
 Videoklip roka (Tráva) Andělé 2014
 Speváčka roka Žebřík – výroční ceny časopisu Report
 Album roka (Na Radosti) Žebřík – výroční ceny časopisu Report
 Skladba roka (Tráva) Žebřík – výroční ceny časopisu Report

 2013 
 3. miesto – Speváčka roka Český slavík
 3. miesto – Speváčka roka Žebřík – výroční ceny časopisu Report

 2012 
 Speváčka roka Andělé 2012
 2. miesto – Speváčka roka Žebřík – výroční ceny časopisu Report

 2011 
 2. miesto – Speváčka roka Žebřík – výroční ceny časopisu Report
 3. miesto – Akcia roka (Turné Pár míst) Žebřík – výroční ceny časopisu Report
 Špeciálna cena (Projekt Světluška) Žebřík – výroční ceny časopisu Report

 2010 
 Speváčka roka Žebřík –  výroční ceny časopisu Report
 Speváčka roka Hudební  ceny Óčko

 2009 
 2. miesto – Speváčka roka Andělé 2009
 Skladba roka (V bezvětří) Andělé 2009
 Speváčka roka Žebřík – výroční ceny časopisu Report
 Album roka (Jsem) Žebřík – výroční ceny časopisu Report
 Skladba roka (V bezvětří) Žebřík – výroční ceny časopisu Report
 Celkový víťaz Cool osobnosť roka Hudební ceny Óčko
 Speváčka roka Hudební ceny Óčko

 2008 
 Speváčka roka Žebřík – výroční ceny časopisu Report
 Skladba roka (Vysoké napětí) Žebřík – výroční ceny časopisu Report
 Speváčka roka Hudební ceny Óčko

 2007 
 Speváčka roka Andělé 2007
 Hudobná osobnosť roku Andělé 2007
 2. miesto – Speváčka roka Český slavík
 Speváčka roka Žebřík – výroční ceny časopisu Report
 Videoklip roka (Malá mořská víla) Hudební ceny Óčko
 Album roka (Dotyk) Deska roku 2007 / Ceny IFPI
 Hit roka (Malá mořská víla) Anketa Českého rozhlasu

 2006 
 Speváčka roka Český slavík
 Speváčka roka Žebřík – výroční ceny časopisu Report
 Speváčka roka Hudební ceny Óčko
 Hit roka  (Voda živá) Anketa Českého rozhlasu

 2005 
 Videoklip roka – cena divákov (Voda živá) Andělé 2005
 Charitatívny počin roka (koncert pre Světlušku) Andělé 2005
 Speváčka roka Český slavík
 Speváčka roka Žebřík – výroční ceny časopisu Report
 Osobnosť roka  Žebřík – výroční ceny časopisu Report
 Speváčka roka Hudební ceny Óčko
 Najlepší pop Hudební ceny Óčko
 Osobnosť roka Hudební ceny Óčko
 Absolútny víťaz TýTý 2005
 Speváčka roka TýTý 2005
 Hudební DVD (Spousta Andělů …na cestě) Deska roku 2005 / Ceny IFPI
 Speváčka roka Deska roku 2005 / Ceny IFPI
 Hit roka  (Voda živá) Anketa Českého rozhlasu

 2004 
 Videoklip roka – cena divákov (Hříšná těla, křídla motýlí) Andělé 2004
 Speváčka roka Andělé  2004
 Objav roka Andělé  2004
 2. miesto – Speváčka roka Český slavík
 Objav roka  Český slavík
 Speváčka roka TýTý 2004
 Najpredávanejší album roka (Spousta andělů) Deska roku 2004 / Ceny IFPI
 Víťazstvo v Česko hledá SuperStar

 Vystúpenia v českej Superstar 
 TOP 40 – „Ironic“ (Alanis Morissettová)
 TOP 10 – „Thank You“ (Alanis Morissettová)
 TOP 09 – „Thorn In My Side“ (Eurythmics)
 TOP 08 – „Mít rád bližního svého“ (Bára Basiková)
 TOP 07 – „Da Doo Ron“ (Crystals)
 TOP 06 – „Zhasněte lampióny“ (Yvetta Simonová)
 TOP 05 – „Still Loving You“ (Scorpions)
 TOP 04 – „Take My Breath Away“ (Berlin)
 TOP 04 – „Whisky, to je moje gusto“ (Květa Fialová)
 TOP 03 – „I'm Outta Love“ (Anastacia)
 TOP 03 – „Roň slzy“ (Yvonne Přenosilová)
 TOP 02 – „Thank You“ (Alanis Morissettová)
 TOP 02 – „I'm Outta Love“ (Anastacia)
 TOP 02 – „Letím ke hvězdám“

 Referencie 

 Externé odkazy 
Oficiálne stránky Anety Langerovej

 Zdroj 

Kategória:České popové speváčky
Kategória:České rockové speváčky
Kategória:Českí popoví gitaristi
Kategória:Českí popoví klaviristi
Kategória:Českí rockoví gitaristi
Kategória:Českí rockoví klaviristi
Kategória:Českí vegetariáni
Kategória:Držitelia Týtý
Kategória:Osobnosti z Benešova
Kategória:České LGBT osobnosti